ข่าวดี
เรื่องตัวเลขเศรษฐกิจไทยเป็นเรื่องอ่อนไหวอย่างยิ่ง เพราะตีความให้เป็นบวก เศรษฐกิจก็ดูดี แต่ตีความให้เป็นลบ เศรษฐกิจก็ดูแย่
8 ก.ค. 2560

โดย...ทีมข่าวการเงินโพสต์ทูเดย์เรื่องตัวเลขเศรษฐกิจไทยเป็นเรื่องอ่อนไหวอย่างยิ่ง เพราะตีความให้เป็นบวก เศรษฐกิจก็ดูดี แต่ตีความให้เป็นลบ เศรษฐกิจก็ดูแย่การรายงานตัวเลขดุลบัญชีเงินทุนเคลื่อนย้ายของธนาคารแห่งประเทศไทย ในรอบ 5 เดือนที่ผ่านมา พบว่ามีเงินทุนไหลออกจากประเทศสุทธิ 3.5 แสนล้านบาท เพิ่มขึ้น 260% เมื่อเทียบกับช่วงเดียวกันของปีก่อน ทำให้เกิดการตีความใหญ่โตว่าเงินทุนไหลออกเพราะคนไม่มั่นใจการบริหารเศรษฐกิจของรัฐบาลเรื่องนี้ทำให้ กฤษฎา จีนะวิจารณะ ผู้อำนวยการ สศค. ต้องออกมาชี้แจงว่า เงินที่ไหลออกไปมากนี้เป็นเงินไหลออกไปเพื่อลงทุนต่างประเทศทั้งในตราสารหนี้และตราสารทุน เป็นการให้สินเชื่อทางการค้า และสินเชื่อระหว่างธุรกิจในเครือ นำเงินไปฝากในต่างประเทศของสถาบันรับฝากเงินเพื่อปรับฐานะเงินตราต่างประเทศถือเป็นเรื่องที่น่าดีใจซะอีก เพราะเงินไหลออก ไปเป็นการสะท้อนศักยภาพเอกชนไทยที่แข็งแกร่งจนออกไปลงทุนต่างประเทศได้เป็นข่าวร้ายซะที่ไหนกัน